Vormelisaade «Corner 1 Eesti» võttis F1-sarja pausi ajal kratist kinni tudengivormeli võistkonna Formula Student Team Tallinna kaptenilt Kristjan Taimlalt ja insener-sõitjalt Robert-Juss Soelt.
Kuidas see projekt üldse alguse sai ning mis on senised märkimisväärsemad saavutused? Milline üldse näeb välja ühe tudengivormeli loomise projekt? Millised näevad välja tudengivormeli võistlused ja milline on melu raja ääres? Need on vaid mõned küsimused, mis erisaates jutuks võetakse.
Muidugi räägitakse ka tänavusest tudengivormelist ning selle kõrval arendatud isesõitvast vormelist.
Tudengivormel on TalTechi ja Tallinna Tehnikakõrgkooli ühine tootearendus projekt eesmärgiga anda tudengitele praktiline väljund ja tipptasemel teadmised. Meeskond on läbi aegade suutnud tuule alla teha tippülikoolidele, keda toetab autotööstus.
Saate vedajateks on vormelimaailma entusiastid Art-Peeter Roosve ja Janar Saharenko, kes on vormelisõpradele ehk tuntud kui Facebooki lehekülje «Corner 1 Eesti» haldajatena.
Head kuulamist!